Μέιμι Γκάμερ

Η Μαίρη Γουίλα "Μέιμι" Γκάμερ (αγγλικά: Mary Willa "Mamie" Gummer, 3 Αυγούστου 1983) είναι Αμερικανίδα ηθοποιός. Πρωταγωνίστησε στη σειρά του CW Emily Owens, MD (2012–2013) και ερμήνευσε τον επαναλαμβανόμενο ρόλο της Νάνσυ Κρόζιερ στην ταινία The Good Wife (2010–2015) και στη συνέχειά της Ο καλός αγώνας (The Good Fight, 2018). Έχει επίσης εμφανιστεί στις ταινίες Η Τελευταία Νύχτα (Evening, 2007), Παρενέργειες (Side Effects, 2013), Cake (2014) και Η Ρίκι και η ροκ (Ricki and the Flash, 2015). Η Γκάμερ προτάθηκε για το Βραβείο Drama Desk 2016 για την εξαιρετική θεατρική ερμηνεία της στο Ugly Lies the Bone. Είναι κόρη του Ντον Γκάμερ και της Μέριλ Στριπ.

 Πρώτα χρόνια και εκπαίδευση 
Η Γκάμερ γεννήθηκε στη Νέα Υόρκη  και είναι η μεγαλύτερη κόρη της ηθοποιού Μέριλ Στριπ και του γλύπτη Ντον Γκάμερ. Μεγάλωσε στο Σάλσμπερι του Κονέκτικατ και πέρασε πέντε χρόνια στο Λος Άντζελες της Καλιφόρνιας, με τον μεγαλύτερο αδερφό της, Χένρι Γουλφ Γκάμερ, και τις μικρότερες αδερφές, την ηθοποιό Γκρέις Γκάμερ και το μοντέλο Λουίζα Τζέικομπσον. 

Η Γκάμερ φοίτησε στο Miss Porter's School και αποφοίτησε από το Kent School στο Κεντ του Κονέκτικατ, πριν συνεχίσει τις σπουδές της στο θέατρο και τις επικοινωνίες στο Πανεπιστήμιο Northwestern, από το οποίο αποφείτησε το 2005.  

 Καριέρα 
Ως νήπιο, η Γκάμερ εμφανίστηκε με τη μητέρα της στην ταινία Φλογισμένες σχέσεις (Heartburn με το όνομα Νάταλι Στερν). Όντας είκοσι μηνών την εποχή των γυρισμάτων, έλαβε θετική κριτική από τους New York Times.  Μετά την αποφοίτησή της από το κολέγιο το 2005, έκανε το ντεμπούτο της εκτός Μπρόντγουεϊ δίπλα στον Μάικλ Σ. Χολ στην πρεμιέρα του Mr. Marmalade του Νόα Χάιντλ, για την οποία απέσπασε Παγκόσμιο Βραβείο Θεάτρου. Το 2007, ήταν υποψήφια για το βραβείο Lucille Lortel για την ερμηνεία της στο The Water's Edge της Τερέζα Ρέμπεκ.

Η Γκάμερ έκανε το ντεμπούτο της στον κινηματογράφο ως ενήλικη με έναν μικρό ρόλο στο Η μεγάλη απάτη (The Hoax, 2006) του Λας Χόλστορμ, με πρωταγωνιστή τον Ρίτσαρντ Γκιρ.  Το 2007, πρωταγωνίστησε με τη μητέρα της στην κινηματογραφική μεταφορά από τον Μάικλ Κάνιγχαμ του μυθιστορήματος της Σούζαν Μινό Η τελευταία νύχτα (Evening), όπου παίζει τη μητέρα της στα νιάτα της. Στην ταινία, σε σκηνοθεσία Λάγιος Κολτάι, συμμετείχαν οι Βανέσα Ρέντγκρεϊβ, Γκλεν Κλόουζ και Κλερ Ντέινς.  Υποδύθηκε τη Σάλι Άνταμς στη μίνι σειρά του 2008 του HBO John Adams, η οποία περιγράφει λεπτομερώς τη ζωή του δεύτερου Προέδρου των Ηνωμένων Πολιτειών. Έκανε το ντεμπούτο της στο Μπρόντγουεϊ με μια διασκευή του Επικίνδυνες σχέσεις (Les liaisons dangereuses) το 2008 που προτάθηκε με βραβείο Τόνυ, για το οποίο έλαβε επαίνους από τους κριτικούς.  Συμμετείχε επίσης ως γκεστ στο νομικό δράμα του CBS The Good Wife στο επεισόδιο "Bad" του πρώτου κύκλου, όπου υποδύεται τη Νάνσι Κρόζιερ. Ο ρόλος της επέστρεψε ξανά σε δύο επεισόδια του δεύτερο κύκλου. 

Το 2010 πρωταγωνίστησε στο The Lightkeepers με τους Ρίτσαρντ Ντρέιφους, Τομ Γουίζντομ, Μπλάιθ Ντάνερ και Μπρους Ντερν. 

Το 2011, πρωταγωνίστησε στην ιατρική εκπομπή του ABC Off the Map με τους Ζακ Γκίλφορντ και Βάλερι Κρουζ.

Το 2012, πρωταγωνίστησε στη σειρά Emily Owens, MD του CW, η οποία κόπηκε νωρίς κατά τον πρώτο κύκλο, αλλά το κανάλι συνέχισε να προβάλλει την υπόλοιπη σειρά των 13 επεισοδίων. 

Την 1η Φεβρουαρίου 2016, ανακοινώθηκε ότι η Γκάμερ είχε ενταχθεί στο καστ της σειράς της Amazon Η Κολεξιόν (The Collection) στον ρόλο της Χέλεν Σαμπίν. 

Η Gummer έπαιξε τη Λούζι Παρσέλ, μια μητέρα δύο παιδιών που βρίσκεται μπλεγμένη σε ένα έγκλημα, στον τρίτο κύκλο του δράματος True Detective του HBO . 

δεξιά|μικρογραφία| Η Γκάμερ στην επίδειξη μόδας Heart Truth 2010
 Προσωπική ζωή 
Μετά από ενάμιση χρόνο σχέσης, η Γκάμερ αρραβωνιάστηκε τον ηθοποιό Μπέντζαμιν Γουόκερ τον Οκτώβριο του 2009.   Παντρεύτηκαν τον Ιούλιο του 2011 στο σπίτι των γονιών της στο Κονέκτικατ  και διέμεναν στο Park Slope, στο Μπρούκλιν της Νέας Υόρκης.   Τον Μάρτιο του 2013, ανακοινώθηκε ότι η Γκάμερ και ο Γουόκερ είχαν χωρίσει φιλικά. 

Η Γκάμερ έχει εμπλακεί με φιλανθρωπικές οργανώσεις όπως η Επιτροπή Γυναικών Προσφύγων και το Δίκτυο Nomi. 

Αρραβωνιάστηκε τον συγγραφέα Μεχάρ Σέθι τον Αύγουστο του 2018 και αποκαλύφθηκε ότι ήταν έγκυος στο πρώτο της παιδί τον Δεκέμβριο του 2018.  Το ζευγάρι παντρεύτηκε τον Φεβρουάριο του 2019.  Τον ίδιο μήνα, η Γκάμερ γέννησε έναν γιο. 

 Φιλμογραφία 
+ Ετος Πρωτότυπος τίτλος Ελληνικός τίτλος Ρόλος 1986 Heartburn Φλογισμένες σχέσεις Άνι Φόρμαν 2006The HoaxΗ μεγάλη απάτη Ντάνα 2007EveningΗ τελευταία νύχτα Λίλα Βίτενμπορν 2008 Stop-LossΘύματα πολέμουTζίνι The Loss of a Teardrop DiamondΤα διαμάντια της απώλειας Τζούλι Κορλεόνε 2009 Taking WoodstockΈτσι πήραμε το Γούντστοκ Τίσα The Lightkeepers Ρουθ 2010 Coach Στέλλα 2010 Twelve Thirty Μόρα The WardΟ θάλαμος του τρόμου Έμιλι 2013 The Lifeguard Μελ ΠαρενέργειεςSide EffectsKάιλα Μίλμπαντ 2014 Cake Μπόνι Echo Park Σόφι 2015The End of the TourΤέλος διαδρομής Τζούλι Ricki and the FlashΗ Ρίκι και η ροκ Τζούλι 2018 An Actor Prepares Άναμπελ Out of Blue Τζένιφερ Ρόκγουελ 2021 Separation Μάγκι Βαν

 Παραπομπές 


 Εξωτερικοί σύνδεσμοι 


 Μέιμι Γκάμερ  στη βάση δεδομένων Internet Off-Broadway

Κατηγορία:Αμερικανοί γερμανικής καταγωγής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου